Komisijos reglamentas (EEB) Nr. 2589/85
1985 m. rugsėjo 13 d.
iš dalies keičiantis Reglamentą (EEB) Nr. 2264/69 dėl paraiškų kompensuoti pagalbą, kurią valstybės narės suteikė vaisių ir daržovių augintojų organizacijoms
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gegužės 18 d. Tarybos reglamentą (EEB) Nr. 1035/72 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EEB) Nr. 1332/84 [2],
atsižvelgdama į 1969 m. kovo 11 d. Tarybos reglamentą (EEB) Nr. 449/69 dėl valstybių narių pagalbos, suteiktos vaisių ir daržovių gamintojų organizacijoms, kompensavimo [3], ypač į jo 7 straipsnio 3 dalį,
kadangi Tarybos reglamentas (EEB) Nr. 3284/83 [4] pakeitė nuostatas, pagal kurias vaisių ir daržovių augintojų organizacijoms yra suteikiama pagalba;
kadangi, atsižvelgiant į naujas nuostatas, turėtų būti atitinkamai pritaikytos Komisijos reglamente (EEB) Nr. 850/80 [5] nurodytos formos;
kadangi šiame reglamente numatytos priemonės atitinka Europos žemės ūkio orientavimo ir garantijų fondo komiteto nuomonę,
PRIĖMĖ ŠĮ REGLAMENTĄ:
Vienintelis straipsnis
Komisijos reglamento (EEB) Nr. 2264/69 [6] I ir II priedai yra keičiami šio reglamento I ir II priedais.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 1985 m. rugsėjo 13 d.